Yericko Yohanesy Nyerere (alizaliwa katika Kijiji cha Maduma, Kata ya Maduma, wilaya ya Mufindi, mkoa wa Iringa, Tanzania, 4 Aprili 1983) ni mfanyabiashara mwanzilishi wa Kampuni ya Yecco Group Limited. Ni mwanachama na mjumbe wa Mkutano Mkuu wa chama cha kisiasa Chama cha Demokrasia na Maendeleo (CHADEMA), pia ni mwandishi wa vitabu vinne: Kitabu cha Ujasusi wa Kidola na Kichumi, toleo la 2016, Kitabu cha Mapambano ya Madaraka, toleo la 2017, Kitabu cha Strategy The Road to Power, toleo la 2018 na Kitabu cha Mtu Baada ya Mtu, toleo la 2020 Ana Stashahada ya Saikolojia ya kiuchunguzi kutoka katika chuo kikuu huria Uingereza (2016-2017), na akapata Astashahada ya Uchunguzi na Upelelezi kutoka taasisi ya kimataifa ya Uchunguzi na upelelezi ya International institute of certified forensic investigation professionals inc kwa kushilikiana na Osulivan Associates International -USA (2015) Tangu 2010 hadi Julai 2015, Yericko Nyerere alikuwa mshauri wa Usalama na Ulinzi binafsi kwa Katibu Mkuu wa CHADEMA, Wilbrod Peter Slaa.